
R A P O R T

asupra proiectului de Lege privind acordarea unui sprijin financiar la constituirea familiei
1. În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată în fond, în procedură obişnuită, în vederea examinării şi întocmirii raportului, cu proiectul de Lege privind acordarea unui sprijin financiar la constituirea familiei, trimis cu adresa nr.P.L.X 543  din 19 iunie 2006.
La întocmirea prezentului raport Comisia a avut în vedere avizele:

· Consiliului Legislativ (nr.561 din 18.04.2006 - favorabil )

· Consiliului Economic şi Social (nr.948 din 25.04.2006 - favorabil )
· Comisiei juridice, de disciplină şi imunităţi (nr.826 din 28.08.2006 - favorabil)
· Comisiei pentru administraţie publică, amenajarea teritoriului şi echilibru ecologic (nr.1043 din 30.08.2006 - favorabil)
Proiectul de lege are ca obiect de reglementare acordarea unui sprijin financiar la constituirea familiei.
Comisia propune Plenului Camerei Deputaţilor aprobarea proiectului de lege întrucât prin acesta se urmăreşte implicarea autorităţilor administraţiei publice  locale în vederea susţinerii familiilor tinere prin măsuri punctuale de sprijin financiar.
2. Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

3. La dezbaterea proiectului au participat, în conformitate cu prevederile art.55 din Regulamentul Camerei Deputaţilor, republicat:

a) din partea Guvernului: d-na Mihaela Grecu – director Direcţia politici Asistenţă Sociala din cadrul Ministerului Muncii Solidarităţii Sociale şi Familiei.
4. La lucrările comisiei au fost prezenţi 16 deputaţi, din totalul de 18 membri ai comisiei.

Raportul comisiei a fost adoptat cu  12 voturi pentru şi 2 voturi împotrivă.
5. Proiectul de lege a fost adoptat de Senat în şedinţa din 8 iunie 2006.
6. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, 

În urma dezbaterii în şedinţa din 6 septembrie 2006, Comisia propune admiterea în forma prezentată  a proiectului de lege, cu un amendament respins.
I. Amendamente respinse

În cursul dezbaterii, Comisia a respins următoarele amendamente:
	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională


	0
	1
	2
	3
	4

	1.
	                                 -
	Art.2 – Se propune introducerea la articolul 2, a unui alineat nou, ca alin.(2), cu următorul cuprins:
„(2) – Tinerii căsătoriţi beneficiază de sprijinul financiar prevăzut în prezenta lege numai în cazul în care veniturile lunare nete cumulate ale ambilor soţi sunt mai mici decât 2000 lei în luna în care s-a încheiat căsătoria.”
Autori: deputat Ioan Cindrea

              deputat Gabriela Nedelcu
	a) Argumente pentru susţinere

Să se acorde acest sprijin financiar pentru constituirea familiei numai familiilor cu venituri modeste 
b) Argumente pentru respingere:

Întrucât este un drept universal de care trebuie să beneficieze toti tinerii la întemeierea familiei, indiferent de venituri.Ccondiţionarea în funcţie de venituri ar putea fi discriminatorie în special pentru cei care au veniturile foarte aproape de acest prag.

Comisia a propus aprobarea proiectului în forma propusă în prezentul raport, cu 12 voturi pentru şi 2 voturi împotrivă. 

PREŞEDINTE,





SECRETAR,


Stelian DUŢU





Karoly KEREKES

Întocmit, 

Consilier Elena ANGHEL

